Nafarroako Parlamentuko Mahaiak, 2021eko irailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroan jatorri hidraulikoko energia elektrikoaren ekoizpenerako indarrean dauden emakidei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko irailaren 27an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Parlamentari naizen aldetik honako hau jakin nahi dut Nafarroan jatorri hidraulikoko energia elektrikoaren ekoizpenerako indarrean dauden emakidei buruz:

1. Nafarroako Gobernuak zehatz-mehatz al daki Nafarroako lurraldean zenbat emakida dagoen eta horien ustiapena zertan den? Hala baldin bada, informazio hori jasotzen duen mapa igortzea nahi dut.

2. Zein da ekoizpen elektrikoaren bolumena eta zer ehuneko egiten du gure erkidegoan gaur egun dagoen kontsumo osoarekiko?

3. Indarrean dauden emakida guztiak aktibatuko balira, zein izanen litzateke ekoizpen elektrikoaren bolumena eta gure erkidegoko kontsumo osoarekiko ehunekoa?

4. Taxutu edo taxutuko al da energia hidraulikoaren ekoizpena aktibatzeko ekimenik ustiatzen ari ez diren emakidetan?

Iruñean, 2021eko irailaren 23an

Foru parlamentaria: Maiorga Ramírez Erro